CELEX: 32012R1147
Language: lt
Date: 2012-12-04 00:00:00
Title: 2012 m. gruodžio 4 d. Komisijos reglamentas (ES) Nr. 1147/2012, kuriuo dėl bičių vaško (E 901), karnaubo vaško (E 903), šelako (E 904) ir mikrokristalinio vaško (E 905) naudojimo ant tam tikrų vaisių iš dalies keičiamas Europos Parlamento ir Tarybos reglamento (EB) Nr. 1333/2008 II priedas  Tekstas svarbus EEE

5.12.2012   
            
            
               LT
            
            
               Europos Sąjungos oficialusis leidinys
            
            
               L 333/34
            
         KOMISIJOS REGLAMENTAS (ES) Nr. 1147/2012
   2012 m. gruodžio 4 d.
   kuriuo dėl bičių vaško (E 901), karnaubo vaško (E 903), šelako (E 904) ir mikrokristalinio vaško (E 905) naudojimo ant tam tikrų vaisių iš dalies keičiamas Europos Parlamento ir Tarybos reglamento (EB) Nr. 1333/2008 II priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. gruodžio 16 d. Europos Parlamento ir Tarybos reglamentą (EB) Nr. 1333/2008 dėl maisto priedų (1), ypač į jo 10 straipsnio 3 dalį ir 30 straipsnio 5 dalį,
   kadangi:
   
               (1)
            
            
               Reglamento (EB) Nr. 1333/2008 II priede nustatytas Sąjungos maisto priedų, leidžiamų naudoti maisto produktuose, sąrašas ir jų naudojimo sąlygos;
            
         
               (2)
            
            
               šis sąrašas gali būti iš dalies keičiamas pagal 2008 m. gruodžio 16 d. Europos Parlamento ir Tarybos reglamente (EB) Nr. 1331/2008, nustatančiame maisto priedų, fermentų ir kvapiųjų medžiagų leidimų suteikimo procedūrą (2), nurodytą procedūrą;
            
         
               (3)
            
            
               pagal Reglamento (EB) Nr. 1331/2008 3 straipsnio 1 dalį Sąjungos maisto priedų sąrašas gali būti atnaujintas Komisijos iniciatyva arba gavus prašymą;
            
         
               (4)
            
            
               Komisija gavo keletą prašymų dėl leidimo bičių vašką (E 901) naudoti ant pipirų, pomidorų, agurkų, bananų, mangų ir avokadų, granatų ir visų vaisių, karnaubo vašką (E 903) ir šelaką (E 904) naudoti ant granatų ir mangų, avokadų ir papajų, o mikrokristalinį vašką (E 905) naudoti ant ananasų. Šie prašymai perduoti valstybėms narėms;
            
         
               (5)
            
            
               bičių vašką (E 901), karnaubo vašką (E 903), šelaką (E 904) ir mikrokristalinį vašką (E 905) prašoma leisti naudoti kaip glajinę medžiagą šių vaisių ar vaisinių daržovių paviršiui apdirbti siekiant, kad jie ilgiau negestų. Apdoroti vaisiai apsaugomi nuo dehidratacijos ir oksidacijos bei neleidžiama veistis pelėsiui ir tam tikriems mikroorganizmams. Vaisiai, kurie daugiausia importuojami iš atogrąžų klimato šalių, apdorojami dėl technologinio poreikio. Gabenant šiuos vaisius dideliu atstumu, jie taip pat turi būti apsaugoti;
            
         
               (6)
            
            
               šiuos maisto priedus ketinama naudoti išorei apdoroti, nemanoma, kad jie pateks į viduje esančią valgomą vaisių dalį. Dėl šios priežasties nemanoma, kad apdorojus vaisius, kurių žievelės ir luobos nevalgomos, būtų daromas poveikis žmonių sveikatai. Todėl tikslinga leisti bičių vašką (E 901), karnaubo vašką (E 903), šelaką (E 904) ir mikrokristalinį vašką (E 905) naudoti ant vaisių, kurie daugiausia importuojami iš atogrąžų klimato šalių, t. y. bananų, mangų, avokadų, granatų, papajų ir ananasų;
            
         
               (7)
            
            
               pagal Reglamento (EB) Nr. 1331/2008 3 straipsnio 2 dalį Komisija, siekdama atnaujinti Reglamento (EB) Nr. 1333/2008 II priede nustatytą Sąjungos maisto priedų sąrašą, turi prašyti Europos maisto saugos tarnybos (toliau – Tarnyba) pateikti nuomonę, išskyrus tuos atvejus, kai atnaujinus minėtą sąrašą nedaromas poveikis žmonių sveikatai. Kadangi leidimas bičių vašką (E 901) naudoti ant bananų, mangų ir granatų, karnaubo vašką (E 903) ir šelaką (E 904) naudoti ant granatų, mangų, avokadų ir papajų, o mikrokristalinį vašką (E 905) naudoti ant ananasų yra to sąrašo atnaujinimas ir nėra tikėtina, kad tai darys poveikį žmonių sveikatai, nebūtina prašyti Tarnybos pateikti nuomonę;
            
         
               (8)
            
            
               įvairaus vaško naudojimo ant kitų vaisių ir daržovių prašymus Komisija toliau nagrinės atsižvelgdama į vartotojų saugą, kai tikėtina, kad išorinė dalis bus vartojama, technologinį pagrindimą ir galimą vartotojo klaidinimą, įskaitant ženklinimo reikalavimus;
            
         
               (9)
            
            
               laikantis Komisijos reglamento (ES) Nr. 1129/2011 (3) pereinamojo laikotarpio nuostatų, Reglamento (EB) Nr. 1333/2008 II priede nustatytas maisto priedų sąrašas iš esmės taikomas nuo 2013 m. birželio 1 d. Siekiant leisti rinkoje leidžiamus maisto priedus naudoti pagal naują paskirtį anksčiau, būtina nustatyti ankstesnę taikymo datą, susijusią su tuo naudojimu;
            
         
               (10)
            
            
               todėl Reglamento (EB) Nr. 1333/2008 II priedas turėtų būti atitinkamai iš dalies pakeistas;
            
         
               (11)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę ir joms neprieštarauja nei Europos Parlamentas, nei Taryba,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1333/2008 pakeitimas
   Reglamento (EB) Nr. 1333/2008 II priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. gruodžio 4 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 354, 2008 12 31, p. 16.
   
      (2)  OL L 354, 2008 12 31, p. 1.
   
      (3)  OL L 295, 2011 11 12, p. 1.
   
      PRIEDAS
      Reglamento (EB) Nr. 1333/2008 II priedo E dalies maisto kategorijos 04.1.1 „Švieži vaisiai ir daržovės“ įrašai E 901, E 903, E 904 ir E 905 pakeičiami šiais įrašais:
      
         
                      
                  
                  
                     „E 901
                  
                  
                     Bičių vaškas, baltas ir geltonas
                  
                  
                     
                        quantum satis
                     
                  
                  
                      
                  
                  
                     Tik citrusinių vaisių, melionų, obuolių, kriaušių, persikų, ananasų, bananų, mangų, avokadų ir granatų paviršiui apdoroti ir kaip riešutų glazūros medžiaga
                  
                  
                     Taikymo laikotarpis, susijęs su bananais, mangais, avokadais ir granatais –
                     nuo 2012 m. gruodžio 25 d.
                  
               
                      
                  
                  
                     E 903
                  
                  
                     Karnaubo vaškas
                  
                  
                     200
                  
                  
                      
                  
                  
                     Tik citrusinių vaisių, melionų, obuolių, kriaušių, persikų, ananasų, granatų, mangų, avokadų ir papajų paviršiui apdoroti ir kaip riešutų glazūros medžiaga
                  
                  
                     Taikymo laikotarpis, susijęs su granatais, mangais, avokadais ir papajomis –
                     nuo 2012 m. gruodžio 25 d.
                  
               
                      
                  
                  
                     E 904
                  
                  
                     Šelakas
                  
                  
                     
                        quantum satis
                     
                  
                  
                      
                  
                  
                     Tik citrusinių vaisių, melionų, obuolių, kriaušių, persikų, ananasų, granatų, mangų, avokadų ir papajų paviršiui apdoroti ir kaip riešutų glazūros medžiaga
                  
                  
                     Taikymo laikotarpis, susijęs su granatais, mangais, avokadais ir papajomis –
                     nuo 2012 m. gruodžio 25 d.
                  
               
                      
                  
                  
                     E 905
                  
                  
                     Mikrokristalinis vaškas
                  
                  
                     
                        quantum satis
                     
                  
                  
                      
                  
                  
                     Tik melionų, papajų, mangų, avokadų ir ananasų paviršiui apdoroti
                  
                  
                     Taikymo laikotarpis, susijęs su ananasais –
                     nuo 2012 m. gruodžio 25 d.“